સામાન્ય રીતે લોકોને કહેતા સાંભળ્યું હશે કે તે પોતાના પ્રેમ વગર એકલતા અનુભવે છે. તેમના વગર તેમનું જીવન બેરંગ થઇ ગયું છે. પરંતુ જે રીતે સિક્કાની બે બાજુ હોય છે તેવી જ રીતે જીવનને જોવાના પણ બે દ્રષ્ટિકોણ હોય છે. લોકો બ્રેકઅપ બાદ નબળા નથી થતા પરંતુ વધારે મજબુત બને છે. પહેલી વખત જ્યારે તમે કોઇને પ્રેમ કરો છો તો તમારા મગજમાં માત્ર રોમેન્ટિક વાતો જ આવે છે. વાસ્તવિકતા સાથે તમારો કોઇ જ સંબંધ હોતો નથી. પરંતુ એક વખત સંબંધ તૂટ્યા પછી જ્યારે તમે બીજી વખત અન્ય સંબંધમાં પ્રવેશો છો, ત્યારે જીવનની વાસ્તવિકતાથી તમે માહિતગાર થઇ ગયા હોવો છો. તમે એક વ્યવહારિક વ્યક્તિ બની જાવ છો.